ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
6 ก.ค. 2558

แนวโน้มภาคบ่าย: ผันผวนในแดนลบ
– ตลาดหุ้นไทยปรับลงแรงตามภูมิภาค โดยปรับลงมาที่ระดับ 1470 +/- หรือใกล้เคียงระดับ P/E’58 ที่ 15x ตามที่คาดไว้
– ยังต้องจับตาสถานการณ์ของฝั่งกรีซต่อ โดยล่าสุด นายยานิส วาโรฟาคิส รัฐมนตรีคลังของกรีซได้ประกาศลาออก หลังผลประชามติออกมาตรงกันข้ามกับที่เขาหวัง ขณะที่จะมีการประชุมระหว่างรัฐมนตรีคลังของกลุ่มยูโรในวันพรุ่งนี้
– คาดว่าแรงขายจากกลุ่มธนาคารน่าจะเริ่มจำกัดจากการประกาศผลประกอบการในสัปดาห์หน้า เนื่องจากถูกขายอย่างหนักในช่วงที่มีการ Preview ผลประกอบการในช่วงสัปดาห์ที่แล้ว
– ประเมินแนวรับตลาดหากอิงจาก ระดับ P/E เฉลี่ยที่ต่างชาติและสถาบันเคยเข้าซื้อ คือที่ระดับ 14.9x และ 14.6x ตามลำดับ หรือที่ระดับ 1460-1465 และ 1430-1435 จุด กลยุทธ์อาจเริ่มทยอยเข้าซื้อตามแนวรับ ที่ 1460 และ 1430 ตามลำดับ
แนวโน้มตลาดหุ้นไทยภาคบ่ายในเชิงเทคนิค
เปิด Gap ในทางลง และมีสัญญาณเป็นลบทั้งจากกราฟรายวันและ 60 นาที ระยะสั้นจึงแนะนำให้รอดูสถานการณ์ก่อน ควรรอสัญญาณซื้ออย่างน้อยในกราฟ 60 นาที โดยยังประเมินแนวรับระยะสั้น 1460 จุด ส่วนแนวต้านปรับลงเป็น 1485 จุด
หุ้น/ราคา                                      ความเห็น
DCON/1.82           ราคาทรงตัวได้ พร้อม Modi. Sto. ส่งสัญญาณซื้อและยังอยู่ในเขต Oversold น่ามีรีบาวด์ “เก็งกำไร” แนวรับ 1.80 แนวต้าน 1.90 cut loss 1.78 บ.
AKR/1.98            ตามลุ้นต่อเพราะสัญญาณยังดี Volume ยังแน่น มีเป้าหมายหลักที่ EMA-75 วัน “เก็งกำไร” แนวรับ 1.96 แนวต้าน 2.10-2.14 cut loss 1.94 บ.
VNG/10.00           เปิดต่ำแต่ไม่หลุดแนวรับ EMA-25 และมีแรงซื้อเข้ามารับให้ราคาเดินหน้าได้ ระยะสั้นจึงดูน่าขยับขึ้นต่อได้ “เก็งกำไร” แนวรับ 9.90 แนวต้าน 10.70-11.00 cut loss 9.70 บ.
 
ตลาดอนุพันธ์
กลยุทธ์
Series/ราคา                                             ความเห็น
S50U15/948.20 Short ที่เปิดไว้ 969 จุด ทำกำไรได้ที่ 955 จุด สถานะใหม่ Short ที่ 953 จุด เป้าหมายทำกำไร 945 จุด ตัดขาดทุนเหนือ 957 จุด
KTBU15/16.98  Short ที่เปิดไว้ 17.20 บาท รอทำกำไร 16.70 บาท ตัดขาดทุนเหนือ 17.45 บาท
GFQ15/18,860  Long ยังไม่ได้ รอเปิดอีกครั้งที่ 18,780 บาท เป้าหมายทำกำไร 18,950 บาท ตัดขาดทุนหากหลุด 18,700 บาท
 
BRN15/2,016   Short ตอนเช้ายังไม่ได้ รอเปิดอีกครั้งที่ 2,040 บาท เป้าหมายทำกำไร 2,010 บาท ตัดขาดทุนเหนือ 2,055 บาท
USDU15/33.89  Long ที่เปิดไว้ 33.85 บาท รอทำกำไร 33.95 บาท ตัดขาดทุนหากหลุด 33.84 บาท
 
อนุพันธ์เด่นเชิงเทคนิค
&gt;&gt; S50U15 / ราคาปิด 948.20 จุด เปลี่ยนแปลง -16.90 จุด
กราฟ 10 นาที เปิด Gap ในทางลง โดยที่เครื่องมือ MACD ให้สัญญาณลบในโซนที่เป็น Bearish แนวโน้มผันผวนในกรอบ Downtrend แนวรับ 945, 940 จุด แนวต้าน 952, 956 จุด